Postmannen

Postmannen (italiensk:  Il postino)  er en italiensk dramafilm fra 1994 regissert av Michael Radford. 

Filmen er basert på boken Ardiente paciencia av Antonio Skármeta. Handlingen er en en fiktiv historie om Mario som blir postbud for Pablo Neruda, en virkelig forfatter, som har flyktet fra Chile til en øy i Italia av politiske årsaker.

Hovedrolle-innhaver og med-manusforfatter Massimo Troisi døde dagen etter innspillingen av filmen var ferdig. Han ble posthumt blant annet nominert til Oscar for både beste mannlige hovedrolle og beste tilrettelagte/adapterte manus. Filmen vant Oscar for beste originalmusikk, tre BAFTA-priser og flere andre filmpriser, blant annet beste kinofilm under Amandaprisen 1996.

Handling 
I 1950 ble Pablo Neruda, den berømte chilenske poeten, forvist fra hjemlandet til en liten øy i Italia av politiske årsaker. Hans kone reiser sammen med ham. På øya møter de en lokal innbygger, Mario Ruoppolo, misfornøyd med å være fisker som hans far. Mario ser etter annet arbeid, og blir ansatt som midlertidig postbud - med Neruda som hans eneste kunde. Han bruker sykkelen til å levere posten til Neruda, og det ser ikke ut til at øya har noen kjøretøy.

I mellomtiden forelsker Mario seg i en vakker ung kvinne, Beatrice Russo, som arbeider ved tantens landsby-kafé. Neruda hjelper med Mario med å finne på passende metaforer, slik at Mario klarer å kommunisere mye bedre med Beatrice og uttrykke sin kjærlighet gjennom poesi. Til tross for tantens sterke misbilligelse over Mario, på grunn av hans sensuelle poesi (som i stor grad viser seg å være stjålet fra Neruda) blir Beatrice positiv ovenfor Mario.

I bryllupet deres mottar Neruda nyheten om at det ikke lenger finnes noen chilensk arrestordre på ham lenger så han returnerer til hjemlandet. Mario skriver et brev til ham, uten å få noe svar. Flere måneder senere mottar han et brev fra Neruda. Men til hans forferdelse viser brevet seg faktisk å komme fra sekretæren hans, som ber Mario om å sende Nerudas gamle eiendeler tilbake til Chile.

Skuespillere 
 Massimo Troisi som Mario Ruoppolo
 Philippe Noiret som Pablo Neruda
 Maria Grazia Cucinotta som Beatrice Russo
 Renato Scarpa som telegrafist
 Linda Moretti som Donna Rosa
 Mariano Rigillo som Di Cosimo
 Anna Bonaiuto som Matilde Urrutia
 Simona Caparrini som Elsa Morante

Priser og nominasjoner

Referanser

Eksterne lenker 
 

Italienske dramafilmer
Filmer fra 1994
Amanda for beste utenlandske kinofilm
Amandaprisen 1996
Oscar-vinnere (musikk)
Robertprisen for årets ikke-engelskspråklige film